“मुझे याद आता है जब मैं विजयवाड़ा में इंजीनियरिंग कॉलेज में था। तब मैंने पहली बार उनकी तेलुगु फ़िल्म देखी थी- ‘Padaharella Vayasu’। मैं उनकी खूबसूरती देख कर दंग रह गया। जब मैं थियेटर से निकला तो ऐसा लगा जैसे वो वास्तविक में नहीं हैं, बल्कि किसी कल्पना ने मानो मानव शरीर धारण कर लिया है। उसके बाद मैंने उनकी कई फ़िल्में देखीं। उनकी खूबसूरती और टैलेंट का गहरा असर मुझ पर पड़ा। मेरे लिए वो ऐसी ही हैं कि जैसे किसी और दुनिया से वो हमारी दुनिया में हम सबके अच्छे कामों का फल देने के लिए आई हैं।”